Ludwig von Brenner

Ludwig von Brenner (* 19. september 1833, Lipsko, Nemecko − † 9. február 1902, Berlín) bol nemecký dirigent a hudobný skladateľ.

Narodil sa v Lipsku a najprv študoval hudbu na miestnom konzervatóriu. Neskôr sa usadil v Petrohrade, kde vystupoval s miestnym orchestrom. V roku 1872 sa vrátil do Nemecka, stal sa dirigentom Berlínskeho symfonického orchestra a o štyri roky neskôr založil svoj vlastný orchester.

V roku 1882 sa stal prvým dirigentom novovzniknutých Berlínskych filharmonikov.; tu zostal do roku 1887, kedy ho nahradil Hans von Bülow. Mimo dirigentskej činnosti sa venoval skladaniu duchovnej hudby.  Jeho práca sa skladá zo štyroch omší, dvoch Te Deum, symfonických básní, predohier a iných orchestrálnych diel. Zomrel v Berlíne vo veku 68 rokov.

Referencie

Zdroj 

Nemeckí dirigenti
Nemeckí hudobní skladatelia
Kresťanskí hudobní skladatelia
Osobnosti z Lipska